《乌夜啼·金井梧桐霜叶飞》
明代·郭武

金井梧桐霜叶飞，寒乌哑哑中夜啼。
兰闺少妇停灯宿，梦见征人塞上归。
相思未诉乌惊起，千结柔肠碧窗里。
鹍弦羞涩掩瑶琴，线断红珠泪如洗。
啼哑哑，声不住。
牵辘轳，逐乌去。

作者简介：明凤阳府人，字炅隆。定襄伯郭登同母弟。童年时，仁宗召试以诗，武援笔立就。好学不倦。官尚宝司丞。